CELEX: 32013R0591
Language: et
Date: 2013-05-29
Title: Nõukogu määrus (EL) nr 591/2013, 29. mai 2013 , kalapüügivõimaluste jaotamise kohta protokolli (millega määratakse kindlaks Euroopa Liidu ja Côte d’Ivoire’i Vabariigi vahelises kalandusalases partnerluslepingus sätestatud kalapüügivõimalused ja rahaline toetus (2013-2018)) alusel

22.6.2013   
            
            
               ET
            
            
               Euroopa Liidu Teataja
            
            
               L 170/21
            
         NÕUKOGU MÄÄRUS (EL) nr 591/2013,
   29. mai 2013,
   kalapüügivõimaluste jaotamise kohta protokolli (millega määratakse kindlaks Euroopa Liidu ja Côte d’Ivoire’i Vabariigi vahelises kalandusalases partnerluslepingus sätestatud kalapüügivõimalused ja rahaline toetus (2013-2018)) alusel
   EUROOPA LIIDU NÕUKOGU,
   võttes arvesse Euroopa Liidu toimimise lepingut, eriti selle artikli 43 lõiget 3,
   võttes arvesse Euroopa Komisjoni ettepanekut
   ning arvestades järgmist:
   
               (1)
            
            
               Nõukogu võttis 17. märtsil 2008 vastu otsuse (EÜ) nr 242/2008 Euroopa Ühenduse ja Côte d’Ivoire’i Vabariigi vahelise kalandusalase partnerluslepingu sõlmimise kohta (1) (edaspidi „partnerlusleping”).
            
         
               (2)
            
            
               Partnerluslepingu uus protokoll (edaspidi „uus protokoll”) parafeeriti 9. jaanuaril 2013. Uue protokolliga nähakse ette liidu laevade kalapüügivõimalused Côte d’Ivoire’i Vabariigi suveräänsete õiguste või jurisdiktsiooni all olevates vetes.
            
         
               (3)
            
            
               Nõukogu võttis 29. mail 2013 .vastu otsuse 2013/303/EL (2) uue protokolli allkirjastamise ja ajutise kohaldamise kohta.
            
         
               (4)
            
            
               Tuleks kindlaks määrata meetod kalapüügivõimaluste jaotamiseks liikmesriikide vahel uue protokolli kohaldamisajaks.
            
         
               (5)
            
            
               Nõukogu 29. septembri 2008. aasta määruse (EÜ) nr 1006/2008 (mis käsitleb ühenduse kalalaevadele loa andmist püügitegevuseks ühenduse vetest väljaspool ning kolmandate riikide laevade juurdepääsu ühenduse vetele) (3) artikli 10 lõikega 1 on ette nähtud, et juhul kui selgub, et liidule lepingu kohaselt jaotatud kalapüügilube või kalapüügivõimalusi ei ole täielikult kasutatud, teavitab komisjon sellest asjaomaseid liikmesriike. Kui vastust ei esitata nõukogu kehtestatud tähtajaks, käsitatakse seda kinnitusena, et asjaomase liikmesriigi laevad ei kasuta antud perioodil oma kalapüügivõimalusi täielikult. Kõnealune tähtaeg tuleks kindlaks määrata.
            
         
               (6)
            
            
               Selleks et liidu laevad saaksid kalapüügitegevust jätkata, on uue protokolliga ette nähtudlepingu ajutine kohaldamine alates 1. juulist 2013. Seetõttu tuleks käesolevat määrust kohaldada samast kuupäevast alates,
            
         ON VASTU VÕTNUD KÄESOLEVA MÄÄRUSE:
   Artikkel 1
   1.   Protokolliga, millega määratakse kindlaks Euroopa Ühenduse ja Côte d’Ivoire’i Vabariigi vahelises partnerluslepingus sätestatud kalapüügivõimalused ja rahaline toetus kalapüügiks Côte d’Ivoire’i kalastusvööndites (2013-2018), (edaspidi „protokoll”) kehtestatud kalapüügivõimalused jaotatakse liikmesriikide vahel järgmiselt:
   
               Laeva tüüp
            
            
               Liikmesriik
            
            
               Kalapüügivõimalused
            
         
               Tuunikülmutusseiner
            
            
               Hispaania
            
            
               16
            
         
                
            
            
               Prantsusmaa
            
            
               12
            
         
               Pinnaõngejadalaev
            
            
               Hispaania
            
            
               7
            
         
                
            
            
               Prantsusmaa
            
            
               3
            
         2.   Määruse (EÜ) nr 1006/2008 kohaldamine ei piira partnerluslepingut.
   3.   Kui kooskõlas määruse (EÜ) nr 1006/2008 artikliga 10 liikmesriikide esitatud püügiloataotlused, millele on osutatud lõikes 1, ei ammenda täielikult protokolliga kehtestatud kalapüügivõimalusi, võib komisjon võtta arvesse mis tahes teise liikmesriigi püügiloataotlusi.
   4.   Ajavahemikuks, mille jooksul liikmesriigid peavad määruse (EÜ) nr 1006/2008 artikli 10 lõike 1 kohaselt kinnitama, et nad ei kasuta lepingu raames eraldatud kalapüügivõimalusi täielikult ära, on kehtestatud kümme tööpäeva arvestatuna kuupäevast, mil komisjon teatab neile, et kalapüügivõimalused ei ole täielikult ära kasutatud.
   Artikkel 2
   Käesolev määrus jõustub järgmisel päeval pärast selle avaldamist Euroopa Liidu Teatajas.
   Määrust kohaldatakse alates 1. juulist 2013.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 29. mai 2013
      
         
            Nõukogu nimel
         
         
            eesistuja
         
         R. BRUTON
      
   
   
      (1)  ELT L 75, 18.3.2008, lk 51.
   
      (2)  Vt käesoleva Euroopa Liidu Teataja lk 1.
   
      (3)  ELT L 286, 29.10.2008, lk 33.